Les famílies de 39 alumnes del Centre de Formació d'Alaquàs arrepleguen firmes contra l'eliminació dels cursos de la Generalitat
27/10/2010

# Les famílies de 39 alumnes del Centre de Formació d'Alaquàs arrepleguen firmes contra l'eliminació dels cursos de la Generalitat

*   27/10/2010
*   [Imprimir](#)
*   Compartir
*    https://www.alaquas.org/documento.asp?id\_do=12349

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12349%2F0&title=Ajuntament%20d%27Alaqu%C3%A0s.%20Premsa.Les%20fam%C3%ADlies%20de%2039%20alumnes%20del%20Centre%20de%20Formaci%C3%B3%20d%27Alaqu%C3%A0s%20arrepleguen%20firmes%20contra%20l%27eliminaci%C3%B3%20dels%20cursos%20de%20la%20Generalitat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12349/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12349/27102010img_9995_Form_4.jpg)](https://www.alaquas.org/ficheros/documentos/2010/2/12349/27102010img_9995_Form_10.jpg "<a href='https://www.alaquas.org/ficheros/documentos/2010/2/12349/27102010img_9995_Form_10.jpg' target=_blank><i class='fa fa-external-link' aria-hidden='true'></i>.Les famílies de 39 alumnes del Centre de Formació d'Alaquàs arrepleguen firmes contra l'eliminació dels cursos de la Generalitat</a>")

Només 9 dels 42 joves beneficiaris dels cursos de formació per a enfrontar-se a la crisi han aconseguit plaça en diferents llocs al mes de començar el curs. El PSPV-PSOE d'Alaquàs recrimina al PP en el consistori que recolza a la Conselleria d'Educació en contra dels interessos del poble

Els retalls de la Generalitat han deixat sense possibilitat de beneficiar-se dels cursos de formació professional inicial, necessaris per a enfrontar la crisi a 42 alumnes que complien els requisits. Per aquest motiu, les famílies de 39 dels joves afectats acompanyaran la presentació de queixes davant de la Conselleria d'Educació amb una recollida de firmes massiva.

La situació es va generar al maig, quan, sense previ avís ni justificació, la Conselleria d'Educació va deixar en un terç les places a Alaquàs de dos PCPI (Programes de Qualificació Professional Inicial), destinats als joves amb menys possibilitats d'enfrontar-se a la crisi. Al mes d'iniciar-se el curs, només 9 dels 42 joves beneficiaris dels cursos de formació han aconseguit plaça en distints llocs.

L'alcaldessa d'Alaquàs, Elvira García Campos, assenyala que no pensa donar la batalla per perduda per aquests joves "perquè és inadmissible que se'ls negue la formació que mereixen a persones que volen estudiar i esforçar-se per eixir endavant, mentre la Generalitat es gasta els diners en altres fins, rodejats d'acusacions de corrupció".

Davant de la situació, l'Ajuntament estudia elevar la protesta al president de la Generalitat, Francisco Camps, i reprovar públicament l'actuació de la directora general d'Avaluació, Innovació i Qualitat Educativa i de la Formació, Auxiliadora Hernandez Miñana, com ha proposat el PSPV-PSOE d'Alaquàs. Igualment, els socialistes recriminen al PP en el consistori i al seu portaveu, Antonio Monzó, que recolze a la Conselleria d'Educació en contra dels interessos del poble.

**L'Ajuntament, amb les famílies**

El passat mes de maig, la directora general d'Avaluació, Innovació i Qualitat Educativa i de la Formació Professional, Auxiliadora Hernández Miñana, va decidir no aprovar cap dels dos PCPI (Programes de Qualificació Professional Inicial) sol·licitats el 9 d'abril del 2010 per l'Ajuntament d'Alaquàs. D'aquesta manera, les places de cursos formació perquè els joves sense ocupació ni recursos puguen enfrontar-se a la crisi a Alaquàs van passar de 45 a 15 per decisió de la Generalitat.

Tot seguit, l'alcaldessa, Elvira García Campos, va sol·licitar una entrevista amb la directora general, però esta es va negar i en conversació telefònica va assegurar a l'alcaldessa que havien de ser els instituts de secundària els que desenvoluparen aquests cursos. En el ple del mes de juliol, l'Ajuntament, a instàncies del Consell Escolar Municipal, va sol·licitar per unanimitat de tots els partits polítics que la Conselleria ampliara l'oferta de places dels Programes de Qualificació Professional a Alaquàs per ser aquesta insuficient.

A pesar de tot, quan el passat 15 de setembre van donar començament oficial els cursos, sense que la Conselleria d'Educació corregira la seua decisió i permetera que únicament 15 dels 57 demandants d'els cursos que complien els requisits pogueren beneficiar-se d'ells.

En el Ple de setembre, el Grup Popular en l'Ajuntament va trencar la unitat i el seu portaveu va assegurar que es tractava de "tres afectats", votant en contra d'exigir a la Conselleria d'Educació els cursos de formació per a joves d'Alaquàs, tan necessaris per a enfrontar-se a la crisi.

No és la primera vegada que la Conselleria d'Educació actua de forma perjudicial per a Alaquàs. A més d'aquest retall en els Programes de Qualificació Professional, la Generalitat manté en barracons des de fa quatre cursos als alumnes del Col·legi Públic Ciutat de Cremona, a pesar d'haver-se hagut de desallotjar en dos ocasions per inundacions i per l'afonament de tot el sostre d'un dels corredors centrals.